**ԱՍՏԾՈՒՆ ԳԱՆԳԱՏ ԳՆԱՑՈՂ ՄԱՐԴԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլում ա, չի ըլում՝ մի մարդ։ նա ո՛նչ կնիկ ա ունենում, ո՛նչ ըրեխա, մենակ իր գլուխն ա ըլում։ Հմա էն ղայդի ըլարկոտ ա ըլում, որ պեծն աչքին դնեիր, տեղիցը ժաժ չէր գալ։ Որ տենում ա սովիցը մեռնում ա, մահը բգին չոքել ա, միտք ա անում, որ գնա աստծուն գանգատ, որ նա իրան անբախտ ա ստեղծել, հմի իրան ռազի անե։

Ճամփեննի գնալիս նրան մի Գել ա ռաստ գալիս։

— Բար աջողում, ա՛յ ճամբորդ աղբեր,— ասում ա Գելն էս մարդուն,— խե՛ր ըլի։ ո՞րդի ես գնում։

— Բարու տեր ըլիս, Գել աղբեր,— ասում ա ճամփորդը,— գնում եմ աստծու կուշտը գանգատ, որ ինձ անբախտ ա ստեղծել։

— Թե բու աստոծը կսիրես, եբ աստծու կուշտը հասնուս, աստոծ մուրազդ տա, ինձ էլ միտդ բի, ասա, որ ճամփին մի խեղճ Գել ես տեհել, գլխացավիցը գիդե ոչ, թե ի՞նչ անե, տես սրան ի՞նչ ճար կա։

— Աչքիս վրա, Գե՛լ աղբեր,— ասում ա մարդն ու իր ճամփեն գնում։

Շատ ա գնում, թե քիչ, նրան մի Բղմանչի ա ռաստ գալի։

— Բար աջողում, ա՛յ ճամբորդ,— ասում ա Բղմանչին,— խե՛ր ըլի, էդ ո՞րդի ես գնում։

— Բարու տեր ըլիս, Բղմանչի աղբեր,— ասում ա ճամբորդը,— գնում եմ աստծու կուշտը գանգատ, որ ինձ անբախտ ա ստեղծել։

— Թե քու աստոծը կսիրես, եր աստծու կուշտը հասնուս, աստոծ մուրազդ տա, ինձ էլ միտդ րի. ասա, որ ճամփին մի խեղճ Բղմանչի ես տեհել, ասա՛, որ ճանճերն ու կրետնին, հաղողը հասնում ա թե չէ, ուտում են. ես էլ մի քյասիբ մարդ եմ, կարում չեմ յոլա գնալ. սրան ի՞նչ ճար կա։

— Ալքի՛ս վրա, Բղմանչի աղբեր,— ասում ա մարդն ու իր ճամփեն գնում։

Շատ ա գնում, թե քիչ, նրան մի էծ է ռաստ գալի։

— Բար աջողում, ա՛յ ճամփորդ աղբեր,— ասում ա Էծը.— խե՛ր ըլի, էդ ո՞րդի ես գնում։

— Բարու տեր ըլիս, Էծ աղբեր,— ասում ա մարդը,— գնում եմ աստծու կուշտը գանգատ, որ ինձ անբախտ ա ստեղծել։

— Թե քու աստոծը կսիրես, եբ աստծու կուշտը հասնուս, աստոծ մուրազդ տա, ինձ էլ միտդ րի. ասա՛, որ ճամփին մի Էծ տեհա. պոզերն էնղըդար վենձացել են, որ երգնքին դեմ են էլել, էլ կարում չի գլուխը կռացնել ու խոտ րածել։ Սրան ի՞նչ ճար կա: Թե որ կուզես, արի ես չոքեմ, մեջքս ի՛լ ու պոզերովս բձրացի աստծու կուշտը։

էս խոսքն ասում ա էծը, չոքում, մարդը նրա մեջքն ա ըլում, պոզերովը բձրանում, գնում աստծու կուշտը։ Հնգնում ա աստծու ոտներն՝ ղաչում, պղատում, որ իրան ռազի անե։

Աստոծն ասում ա.— Գնա՛, քու փայ դովլաթը ես ղրկել եմ։ Եդին գնա, որ եդնեն հասնուս։

Իծի հմա մի սղոց ա տալիս, որ պոզերը սղոցե։ Բղմանչու հմա ասում ա, որ իրան բաղը բղփորե, խազինա կգդնու։ Գիլի հմա էլ ասում ա, որ ճամփին մի շաշ մարդ կգդնու, նրան վերկոխե ուտե, գլխի ցավը անց կկենա։

էս մարդն աստծուց շնորհակալ ա ըլում, վեր ա ունում սղոցն ու Իծի պոզերովը դվեր գալիս։ Եբ որ գեդնին ա հասնում, սղոցով Իծի պոզերը կտրում ա ու ճամփա ընգնում վազում։

Գալիս ա գալիս, հասնում ա էն Բղմանչուն։ Բղմանչուն ասում ա, որ իր բաղը չիմ մի լավ արիմարե, բղփորե՝ խազինա կգդնու։

Բղմանչին ասում ա.— Ա՛յ աղբեր, եբոր էդ ղայդի լավ խաբար բերիր ինձ հմա, արի իրուր հետ փորենք, ինչ որ գդնունք, կիսումը կես անենք՝ կեսը քե, կեսը ինձ։

— Չէ՛, Բղմանչի աղբեր,— ասում ա մարդը,— ես դրա վախտը չունիմ, իմ դովլաթն աստոծ ղրկել ա, ես պետք է վազեմ, որ եդնեն հասնում։

Շատ ղաչում֊պղատում ա էս Բղմանչին, որ էն մարդը կանգնի, իրան քոմագ անե, դադած փողը կես անեն, հմա մարդը լսում չի, տալիս ա անցկենում։

Գնում ա գնում, Գելն ա ռաստ գալիս։ Գիլին ասում ա, որ ճամփեննի մի շաշ մարդ գնալիս կըլի, նրան վերկոխե, ուտե՝ գըլխացավը անց կկենա։

— Եբոր իմ ցավին դարման բերիր, շատ շնորհակալ եմ, ա՜յ աղբեր, ասում ա Գելը, բաս քու դովլաթն ո՞ւր ա։

— Իմ դովլաթը գնում ա, ես պետք ա եդնեն վազեմ, որ հասնում:

Երբ որ մարդը մի քիչ հեռանում ա, Գելը եդնեն ղի ա տալիս, որ կանգնի։ — Դու ուրշի հմա չրչարվում ես ու պարապ տեղը ճամփեննի վազում, քիանից էլ շաշ մարդ ես ո՞րդի պտիմ ճարել։— Էս ասում ա ու վեր կոխում, ուտում մարդուն։

Աստծանե իրեք խնձոր կաթի. մինն՝ ասողին, մինը՝ լսողին, մինն էլ ալամ ըշխարին։